נעדר

נעדר הוא אדם, שמקום הימצאו אינו ידוע, ובפרט כזה שנעלם באופן פתאומי וללא סיבה ברורה. במקומות שונים יש נהלים שעל פיהם חלק מהנעדרים מוכרזים כמת שמקום קבורתו לא נודע. חלק ממקרי ההיעדרות מכוונים על ידי האדם הנעדר, חלקם נובעים מכך שהוא נפל קורבן לפשע, ומקרים אחרים הם מסיבות טכניות לחלוטין. ישנם גם מקרים בהם הסיבות להיעדרות משולבות, לדוגמה, אדם שנחטף ושוחרר במקום ממנו הוא אינו מצליח לחזור לביתו, ואינו מצליח ליצור קשר עם מקורביו, וחלקם כתוצאה ממחלות זקנה כגון מחלת אלצהיימר או דמנציה. עריקה מהצבא או למדינה אחרת. בריחה מרצון, למשל, כדי: להתחמק מנושים, לא לשלם מזונות להתחמק מהחוק גבר יהודי העוזב את אשתו ללא גירושין ומשאירה עגונה, ונמנע מיצירת קשר כדי שלא יחויב על ידי בית דין רבני לתת לה גט. עזיבה והיעלמות מרצון כדי להתחיל "חיים חדשים" – למשל אדם הבוגד בבן זוגו ועוזב כדי לחיות עם אהוב חדש. חטיפה – במקרים קיצוניים עלולה להימשך שנים. חטיפה יכולה להיות לצורך סחיטת כספים ממשפחת הנחטף, לסחר בבני אדם או לסיפוק צרכים אלימים. חטיפת תינוקות ופעוטות יכולה להיות גם לצורכי אימוץ. רצח והעלמת הראיות לאחר מכן. בתרבויות בהן קיים רצח על רקע "חילול כבוד המשפחה" ישנה תופעת היעלמות של מי שפגעו בקוד החברתי, אם כיוון שברחו עקב סכנה לחייהם ואם כיוון שנרצחו. היעדרות בעקבות פעולת טרור. היעלמות כפויה – חטיפה או כליאה של אדם בידי מדינה מבלי שנמסרים פרטים על מיקומו או גורלו, מתוך מטרה למנוע ממנו את הגנת החוק. דוגמאות מפורסמות הם ה-desaparecidos בדרום אמריקה, ואסירי לילה וערפל בגרמניה הנאצית. תייר שאינו מצליח מסיבות שונות ליצור קשר עם מקורביו בארץ מוצאו. פעוט שאבד, למשל יצא מחצר גן ילדים מבלי שהמטפלים הבחינו בו, והוא צעיר מכדי להיות מודע למצב או להבהירו לזרים. אדם שנפל לים מכלי שיט ואין מספיק משאבים כדי לחפש את גווייתו. בחלק מהמקרים מדובר באדם שנעלם במהלך שיט ואפילו כלל לא בטוח שאכן נפל לים. ערך מורחב – נעדר (צבא) נעדר בקרב – חייל שנעלמו עקבותיו ואין ידיעה ברורה מה עלה בגורלו. במקרים רבים היעדרות זו היא בנסיבות טכניות לחלוטין: שגיאה בדיווח על מיקום חייל חי: דיווח על היעדרות בשל שגיאה שלישותית, דהיינו החייל משרת ביחידתו אך השלישות סבורה כי הוא אינו שם. פגם טכני בדיווח על נפילה בשבי. שגיאה בדיווח על חייל שאינו חי: גוויית החייל נמצאת במקום בו אי אפשר למצוא אותה. גוויית החייל התפוררה לחלוטין בפיצוץ עז. קושי להתאים בין גוויות חיילים אלמונים לבין נתוני החיילים הנעדרים. התוצאה עשויה להיות קבורה בקבר החייל האלמוני או קבורה תחת שם בדוי, לעיתים קרובות מדובר במקרה בו גוויית החייל נמצאת במצב בו בלתי ניתן לזהות את החייל ההרוג. אדם שנהרג בעקבות אסון טבע או תאונה שהעלימה את גווייתו (כגון סחף בשיטפון, קבורה ברעידת אדמה או מפולת שלגים, נפילה לנהר עם דגי פיראנה, כניסה לשדה מוקשים שבו קשה לחפש גוויות וכדומה). תאונה שגרמה לאובדן הכרה או פגיעה מוחית אחרת, בעקבותיה הנפגע אינו מסוגל ליידע את מקורביו אודות מקומו או שאינו יכול להנחות את האנשים המנסים לסייע לו במציאת מקוריו. אנשים במצב זה מכונים במשטרת ישראל בכינוי "אלמונים חיים" והמשטרה מפיצה את תצלומיהם כדי לחפש את קרוביהם. איבוד הדרך על ידי אדם הסובל ממחלה או נכות נוירולוגית-קוגניטיבית או נפשית. אדם כזה עשוי שלא להבין שהוא הולך למקומות מסוכנים, שלא להבין כיצד לחזור אל מקורביו או לא להבין שהוא צריך לעשות זאת. פיגור שכלי – אדם הסובל מפיגור שכלי קשה עשוי שלא להבין כיצד לחזור אל ביתו וכיצד ליצור קשר עם מקורביו כאשר הוא נמצא במקום זר ובלתי צפוי. מחלת אלצהיימר גורמת לשיבוש הליכי מחשבה, שיבוש ההתמצאות במרחב ורצון עז לחזור אל מחוזות הילדות. נעדר הסובל ממחלת אלצהיימר קשה עשוי לשבת בתחנת האוטובוס הקרובה לביתו ולהמתין לקו אוטובוס דמיוני הנוסע אל עיר הולדתו שמעבר לים. אוטיזם – אוטיסטים מתמצאים על פי רוב היטב במרחב אך קשיי התקשורת שלהם מקשים עליהם להישאר בטווח ראייתו של מי שמלווה אותם, מקשים עליהם לענות לקריאות המחפשים אחריהם ומקשים עליהם לבקש מידע שיסייע להם לחזור אל ביתם. כלב נחייה עשוי לעזור לאדם אוטיסט להישאר על יד מקורביו ולעזור למחפשים אחריו למצוא אותו. בישראל (כמו במרבית מדינות המערב), מרבית האנשים, שהמשטרה מכריזה עליהם כנעדרים, נמצאים בתוך זמן קצר. אולם, מדי שנה, נוספים מספר אנשים לרשימת הנעדרים, שלא נמצאו מזה זמן רב. ב-2022, כ-600 ישראלים היו ברשימת הנעדרים. חיפוש נעדרים בישראל כמו ברוב העולם, מבוצע בימים הראשונים להיעדרות, על ידי המשטרה, באמצעות פרסום באמצעי התקשורת, וכן בעזרת יחידות מתנדבים אזרחיות כגון יחידת הכלבנים לישראל, איחוד הצלה, זק"א, ידידים - סיוע בדרכים, אלו"ן ותופעת טבע. לעיתים מתגייס הציבור לעזרת המשפחה, ומתנדבים מצטרפים לחיפושים. לדוגמה, כך היה במקרה ההיעלמות של הפעוטה הודיה קדם, שבדיעבד הסתבר כי נרצחה על ידי אביה. במקרי היעלמות בלתי מפוענחים, המשטרה ממשיכה לטפל בתיק במישור המודיעיני. לעיתים, משפחות הנעדרים מנסות לעורר מדי תקופת זמן את תשומת לב הציבור באמצעות ראיונות לאמצעי התקשורת או פרסום מודעות. כך נוהגת משפחתה של עדי יעקבי שנעדרת מאז דצמבר 1996. חלק מהמשפחות מצליחות גם לשכור עזרה פרטית או לארגן חיפושים בעצמן (כמו משפחתו של מג'די חלבי). בישראל פועלת עמותת "בלעדיהם – עמותה לתמיכה במשפחות נעדרים". פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. בבריטניה ניסיונות לאתר ילדים נעדרים נעשים, בין השאר, על ידי הדפסת תצלומיהם על קרטוני חלב ומוצרים נוספים, כך שדמותם תוכר בכל בית. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. נוהג ילדי קרטוני החלב הופסק בארצות הברית כיוון שתיאורי ההיעדרות הפחידו ילדים שראו את המוצרים. בארצות הברית מופעלת "אזעקת אמבר"‏ (Amber Alert) – נוהל לטיפול מהיר ופרסום נרחב במקרי היעלמויות של ילדים. חלל מערכות ישראל שמקום קבורתו לא נודע אית"ן – מערך איתור נעדרים בצה"ל מדיה וקבצים בנושא נעדר בוויקישיתוף ישי אביאור‏, פרשות היעלמות הילדים שהסעירו את ישראל, באתר וואלה, 25 באוגוסט 2008 נורית וורגפט ויהונתן ליס, נפקדים נוכחים, באתר הארץ, 22 במאי 2009 תמיר כהן, דניאל דולב, ומאז אבדו עקבותיהם || כ-30 אנשים נעדרים כל שנה, המשפחות לבד בחיפושים, באתר הארץ, 23 בפברואר 2014 רוני בר, הצרפתים החליטו לקדש את הזכות להיעלם, והפסיקו לחפש נעדרים. זו הייתה טעות מרה, באתר הארץ, 9 באוגוסט 2018 נעדר, ברשת החברתית פייסבוק המשטרה מבקשת את עזרת הציבור, צילומי נעדרים ופרטי ההיעדרות, מאת משטרת ישראל עמותה אמריקנית לחיפוש ילדים נעדרים פרויקט 'עיני הקהילה' – השתתפות הקהילה באיתור נעדרים באתר YouTube דו"ח מבקר המדינה בנושא נעדרים לשנת 2014 חן מור, צעיר שנעדר מביתו אותר באילת ומסרב לשוב למשפחתו, באתר nrg‏, 26 בינואר 2012 למשל: צחי יוקד, נפתרה חידת היעלמותו של הילד מקרטון החלב, באתר nrg‏, 25 במאי 2012 מור שמעוני‏, אחרי שנה וחצי: גופת הנעדרת התגלתה בבית עלמין, באתר וואלה, 1 בנובמבר 2011 אלי לוי ומרואן עת'אמנה, ארגון בצפון: חטפנו את דנה בנט, באתר nrg‏, 5 בינואר 2005 פעוט שוטט בלילה עירום, אימו נעצרה, באתר tacrime.org,‏ 19 ביולי 2006 ירון דרוקמן, מעלות: ההורים ישנו, בן השנתיים שוטט ברחוב, באתר ynet, 15 בנובמבר 2005 יוסי מלמן, כאילו בלעה אותם האדמה, באתר הארץ, 5 באוקטובר 2005 לאחר 65 שנים, נחשפה האמת מאחורי הקבר בהר הרצל, חן קוטס-בר, nrg, 2013 אחיה ראב"ד, התחדשו החיפושים אחר גיא חבר: "זו עבודת בילוש", באתר ynet, 25 במרץ 2004 אלמונים חיים, משטרת ישראל קובי מנדל‏, נמלט מהמחלקה הפסיכיאטרית ברמב"ם – ואותר בלב ים, באתר וואלה, 18 ביולי 2011 נעדר: בחור חרדי, בן 23, ממוסד בירושלים, בחדרי חרדים (הקישור אינו פעיל, 11 באוגוסט 2016) יחידת הכלבנים לישראל איתור נעדרים – ידידים יחידת איתור נעדרים – ידידים בלעדיהם – עמותה לסיוע ותמיכה במשפחות הנעדרים, ברשת החברתית פייסבוק אחרי 33 שנה: התחדש החיפוש אחר הילד הנעדר מקרטון החלב, באתר וואלה, 20 באפריל 2012 דן להב (מרכז מחקר ומידע, הכנסת), פרסום תמונות נעדרים על מוצרים הנמכרים לציבור הרחב, מאתר הכנסת (הקישור אינו פעיל, 11 באוגוסט 2016) AMBER Alert Plan